Május 31.

Névnapok: Angéla, Petronella + Aldó, Angyal, Angyalka, Mária, Marietta, Matild, Matilda, Metella, Níla, Nilla, Perdita, Petres, Petrónia, Petróniusz, Szonóra, Tilda, Tília, Villő, Zengő, Zimra

Események 
 1433 – Luxemburgi Zsigmondot IV. Jenő pápa Rómában német-római császárrá koronázza. 
 1494 – A tenerifei guancsok vereséget mérnek a hóditó spanyolokra az első acentejói csatában.
 1889 – A pennsylvaniai Conemaugh-tó gátjának átszakadása miatt lezúduló vízár elpusztítja Johnstown városát, 2200 ember halálát okozva.
 1902 – A második búr háború lezárása.
 1908 – Magyar Ónművek néven megalapítják a Metallochemia vállalatot. 
 1910 – Fokföld, Natal, Orange Szabad Állam és Transvaal egyesülésével létrejön a Dél-afrikai Unió.
 1911 – A Titanic vízre bocsátása.
 1916 – A jütlandi csata (skagerraki ütközet), az első világháború legnagyobb tengeri csatája a dán Jylland-félsziget közelében, a brit és német  flották között, eredmény nélkül.
 1975 – Az ELDO és az ESRO összeolvad és Európai Űrügynökség (ESA) név alatt működik. 
 1978 –  Galápagos-szigetek  szigetcsoportot ezen  a  napon nyilvánították a világörökség részévé.  (Az ENSZ tudományos és kulturális szervezeteként működő UNESCO 1972-ben adta ki a világörökségi egyezményt, melynek kritériumai alapján először a Galápagos-szigetek érdemelte ki, hogy hivatalosan is a világ legszebb, legfontosabb helyei közé sorolják.)
 1990 – A Szovjetunióban fellövik a Mir űrállomás negyedik modulját, a Krisztall-t.
 2001 – A NATO és az EU külügyminisztereinek első hivatalos találkozója Budapesten.
 2003 – Részleges napfogyatkozás, amely Magyarországról is látható.
 2005 – A Watergate-botrányban „Mély Torok” fedőnéven elhíresült kulcsszerepet játszó informátor 30 évi hallgatás után felfedte, hogy ő Mark Felt az amerikai Szövetségi Nyomozóiroda (FBI) akkori harmadik embere. 
 2018 – Véget ért az olasz kormányválság: a Giuseppe Conte miniszterelnök-jelölt által összeállított kormánylistát elfogadta az államfő Sergio Mattarella. A kormányban az 5 Csillag Mozgalom és a Liga politikusai kaptak helyet.

Sportesemények 
Formula–1
 1954 –  Indianapolis 500, Indianapolis – Győztes: Bill Vukovich  (Kurtis Kraft Offenhauser)
 1959 –  holland nagydíj, Zandvoort – Győztes: Jo Bonnier  (BRM)
 1981 –  monacói nagydíj, Monte Carlo – Győztes: Gilles Villeneuve  (Ferrari Turbo)
 1987 –  monacói nagydíj, Monte Carlo – Győztes: Ayrton Senna  (Lotus Honda Turbo)
 1992 –  monacói nagydíj, Monte Carlo – Győztes: Ayrton Senna  (McLaren Honda)
 2002 – A tizenhetedik labdarúgó-világbajnokság, Japán és Dél-Korea közös rendezésében, június 30-áig.

Születések 
 1773 – Ludwig Tieck német költő, író, műfordító, a romantika képviselője († 1853)
 1818 – Pomucz György az 1848-49-es magyar szabadságharc honvéd századosa, az amerikai polgárháború címzetes (Brevet) dandártábornoka és amerikai diplomata († 1882)
 1857 – XI. Piusz pápa eredeti nevén Achille Ratti († 1939)
 1865 – Chernel István magyar ornitológus († 1922)
 1866 – Paikert Alajos, ifj. mezőgazdász, agrárpolitikus, múzeumigazgató († 1948)
 1872 – Charles Greeley Abbot amerikai asztrofizikus, napkutató († 1973)
 1885 – Simon Jolán magyar színésznő, előadóművésznő († 1938)
 1892 – Gregor Strasser német politikus, NSDAP-pártfunkcionárius († 1934)
 1908 – Zólyomi Bálint botanikus, az MTA tagja († 1997)
 1911 – Maurice Allais francia Közgazdasági Nobel-emlékdíjas közgazdász, tudományos kutató, egyetemi tanár.  († 2010)
 1916 – Massimo Serato olasz filmszínész († 1989)
 1921 – Alida Valli (szül. Alida Maria Laura Altenburger) olasz színésznő († 2006)
 1924 – Johnny Roberts amerikai autóversenyző († 1965)
 1925 – Török Tamás Jászai Mari-díjas magyar rádiós rendező, dramaturg, író érdemes művész († 1993)
 1926 – Kemény János amerikai magyar matematikus, a BASIC programozási nyelv ősének egyik megalkotója († 1992) 
 1930 – Clint Eastwood  Oscar-díjas amerikai színész, rendező
 1933 – Ambrus Miklós olimpiai bajnok magyar vízilabdázó († 2019)
 1936 – Borhy Gergely Aase-díjas magyar színész († 2006) 
 1942 – Jo Vonlanthen svájci autóversenyző
 1943 – Rohonyi Zoltán irodalomtörténész, egyetemi tanár († 2013)
 1945 – Rainer Werner Fassbinder német filmrendező († 1982)
 1948 – John Henry Bonham a Led Zeppelin együttes dobosa († 1980)
 1948 – Szvetlana Alekszijevics Nobel-díjas fehérorosz író, oknyomozó újságíró
 1949 – Bobor György magyar színész
 1949 – Tom Berenger amerikai színész
 1950 – Sasvári Annamária magyar énekesnő
 1951 – Papp Imre (Mityó) magyar billentyűs, énekes, dalszerző, a Gemini együttes egykori tagja († 2021)
 1959 – Andrea de Cesaris olasz autóversenyző († 2014)
 1961 – Lea Thompson amerikai színésznő
 1963 – Orbán Viktor politikus, a FIDESZ alapítója, elnöke, 1998–2002-ig, illetve 2010-től a Magyar Köztársaság miniszterelnöke
 1965 – Brooke Shields amerikai színésznő
 1966 – Besze Tibor magyar történész, főiskolai és egyetemi oktató († 2009)
 1969 – Csősz Imre magyar cselgáncsozó, Európa-bajnok, olimpiai bronzérmes
 1971 – Samantha Albert jamaicai műlovagló
 1972 – Menszátor Héresz Attila magyar színész
 1974 – Erdei Zsolt magyar ökölvívó
 1976 – Colin Farrell kétszeres Golden Globe-díjas ír színész
 1977 – Eric Christian Olsen amerikai színész
 1979 – Harna Péter magyar színész
 1980 – Peterdi Imre magyar jégkorongozó
 1982 – Jonathan Tucker amerikai színész
 1984 – Jason Smith ausztrál színész (Robbie Hunter az „Otthonunk” („Home and Away”) tv-sorozatból)
 1984 – Milorad Čavić szerb úszó
 1988 – Mohai Tamás magyar színész
 1989 – Marco Reus német labdarúgó
 2002 – Moses Moody amerikai kosárlabdázó

Halálozások 
 1162 – II. Géza magyar király (* 1130)
 1410 – I. (Emberséges/Idős) Márton aragón király (* 1356)
 1594 – Jacopo Tintoretto itáliai reneszánsz festő (* 1518)
 1809 – Joseph Haydn osztrák zeneszerző (* 1732)
 1832 – Évariste Galois francia matematikus, a többedfokú egyenletek algebrai megoldhatósági problémájának megoldója (* 1811)
 1881 – Gorove István politikus, közgazdász (* 1819)
 1953 – Vlagyimir Jevgrafovics Tatlin orosz festő és építész (* 1885)
 1959 – Zathureczky Ede hegedűművész (* 1903)
 1962 – Adolf Eichmann náci főtiszt (SS Obersturmbannführer), a Nemzetiszocialista Német Munkáspárt vezető tagja (* 1906)
 1974 – Karácsony János festőművész (* 1899)
 1978 – Bozsik József olimpiai bajnok magyar válogatott labdarúgó, az Aranycsapat tagja (* 1925)
 1981 – Lóránt Gyula labdarúgó, az Aranycsapat keménységéről ismert középhátvédje, labdarúgóedző  (* 1923)
 1987 – Alfonzó (sz. Markos József) színész, humorista (* 1912)
 1988 – Charles Van Acker belga autóversenyző (* 1912)
 2001 – Vayer Tamás magyar díszlettervező (* 1941)
 2009 – Millvina Dean a Titanic utolsó túlélője (* 1912)
 2015 – Obersovszky Péter magyar újságíró, szerkesztő, műsorvezető (* 1960)
 2017 – Szondy István olimpiai bajnok (1952) magyar öttusázó, vívó, sportlovagló, edző (* 1925)
 2020 – Kolozsvári Puskás Sándor erdélyi magyar szobrászművész. (* 1928)

Nemzeti ünnepek, emléknapok, világnapok 
 Nemdohányzók világnapja 1987-óta.
 A Papagájok Világnapja 2004 óta.

Jegyzetek 

Május napjai